**КОМИ РЕСПУБЛИКАСА ВÖР КОМИТЕТЛÖН**

**ТШÖКТÖД**

**Коми Республикаса вöр комитетлöн веськöдлöм улын Коми Республикаса государственнöй учреждениеясса чина йöз лыддьöг, кодъясöс уполномочитöма Коми Республика мутасын государствосянь вöр бöрся видзöдны да сiйöс дöзьöритны, вынсьöдöм йылысь**

Россия Федерацияса вöр кодекслöн 96 статья, «Государствосянь вöр бöрся видзöдöм да сiйöс дöзьöритöм йылысь положение вынсьöдöм йылысь» Россия Федерацияса Правительстволöн 2007 во лöддза-номъя тöлысь 22 лунся 394 №-а шуöм да Коми Республикаса вöр комитет йылысь положение, мый вынсьöдöма Коми Республикаса Юралысьлöн 2009 во лöддза-номъя тöлысь 25 лунся 63 №-а Индöдöн, серти

ТШÖКТА:

1. Вынсьöдны Коми Республикаса вöр комитетлöн веськöдлöм улын Коми Республикаса государственнöй учреждениеясса чина йöз лыддьöг, кодъясöс уполномочитöма Коми Республика мутасын государствосянь вöр бöрся видзöдны да сiйöс дöзьöритны.

Юрнуöдысь В.М. Осипов

Сыктывкар

2011 вося рака тöлысь 14 лун

180 №

Вынсьöдöма

Коми Республикаса вöр комитетлöн

2011 во рака тöлысь 14 лунся 180 №-а тшöктöдöн

(содтöд)

**Коми Республикаса вöр комитетлöн веськöдлöм улын Коми Республикаса государственнöй учреждениеясса чина йöз лыддьöг, кодъясöс уполномочитöма Коми Республика мутасын государствосянь вöр бöрся видзöдны да сiйöс дöзьöритны**

Коми Республикаса вöр комитетлöн веськöдлöм улын Коми Республикаса государственнöй учреждениеясса чина йöз, кодъясöс уполномочитöма Коми Республика мутасын государствосянь вöр бöрся видзöдны да сiйöс дöзьöритны:

1) медыджыд лесничöй (вöр дöзьöритöм кузя медыджыд государственнöй инспектор) – лесничествоса юрнуöдысь;

2) лесничöй (вöр дöзьöритöм кузя старшöй государственнöй инспектор) – медыджыд лесничöйöс вежысь – лесничествоса юрнуöдысь;

3) лесничöй (вöр дöзьöритöм кузя старшöй государственнöй инспектор) – лесничество участокса юрнуöдысь;

4) вöр дöзьöритöм кузя государственнöй инспектор – лесничöйöс вежысь – лесничество участокса юрнуöдысь;

5) вöр видзöм кузя государственнöй инспектор;

6) инженер-лесопатолог;

7) вöр выльмöдöм кузя инженер;

8) вöрöн вöдитчöм кузя инженер;

9) вöр дöзьöритöм да видзöм кузя инженер;

10) вöр кузя мастер (вöр дöзьöритöм кузя участокса государственнöй инспектор).

Тайö лыддьöгын индöм чина йöзыс лоöны государствосянь вöр бöрся видзöдöм да сiйöс дöзьöритöм кузя Коми Республикаса государственнöй инспекторъясöн.

Исакова 2 038 пас